25.5.2023
EL
Επίσημη Εφημερίδα της Ευρωπαϊκής Ένωσης
L 137/59
(iv) Διαδικασία επιλογής: τα μέτρα ενίσχυσης που επιτρέπουν σε επιχειρήσεις με ισχύ στην αγορά να επηρεάζουν την διαδικασία επιλογής, δηλαδή που μπορούν να συστήσουν επιχειρήσεις κατά τη διαδικασία αυτή ή να επηρεάσουν την πορεία της έρευνας κατά τρόπο που να αποκλείει εναλλακτικές δυνατότητες χωρίς δικαιολογία, μπορεί να προβληματίσουν την Επιτροπή.
γ)
Διατήρηση αναποτελεσματικών δομών της αγοράς
127.
Στην ανάλυσή της σχετικά με τις δομές της αγοράς, η Επιτροπή θα εξετάζει αν η ενίσχυση χορηγείται σε αγορές με πλεονάζουσα παραγωγική ικανότητα ή σε κλάδους σε παρακμή.
Ωστόσο, σε περιπτώσεις όπου η αγορά είναι αναπτυσσόμενη ή που η κρατική ενίσχυση για ΕΑΚ είναι πιθανό να μεταβάλει τη συνολική δυναμική ανάπτυξης του κλάδου ή, ειδικότερα, το αποτύπωμα των εκπομπών αερίων του θερμοκηπίου του κλάδου (σύμφωνα με την Ευρωπαϊκή Πράσινη Συμφωνία και τις ανακοινώσεις της Ευρωπαϊκής Ψηφιακής Στρατηγικής), ιδίως ως αποτέλεσμα της εισαγωγής νέων τεχνολογιών, για παράδειγμα για να επιτευχθεί η απαλλαγή από τις ανθρακούχες εκπομπές ή η ψηφιοποίηση της παραγωγής, ή και τα δύο, χωρίς αύξηση της παραγωγικής ικανότητας, οι εν λόγω ενισχύσεις είναι λιγότερο πιθανό να εγείρουν ανησυχίες.
3.2.5.3.2.
Επιπτώσεις στον τόπο εγκατάστασης 128.
Ιδίως στην περίπτωση που η ενίσχυση για ΕΑΚ βρίσκεται κοντά στην αγορά, μπορεί να οδηγήσει σε καταστάσεις στις οποίες ορισμένες περιοχές επωφελούνται από περισσότερο ευνοϊκές συνθήκες σε σχέση με την επακόλουθη παραγωγή, ιδίως λόγω του συγκριτικά χαμηλότερου κόστους παραγωγής, ως αποτέλεσμα της ενίσχυσης ή λόγω υψηλότερων επιπέδων δραστηριοτήτων ΕΑΚ που εκτελούνται μέσω της ενίσχυσης.
Η κατάσταση αυτή μπορεί να οδηγήσει σε μετεγκατάσταση επιχειρήσεων στις περιοχές αυτές.
129.
Οι επιπτώσεις στον τόπο εγκατάστασης ενδέχεται να είναι επίσης σημαντικές για τις ερευνητικές υποδομές και τις υποδομές δοκιμών και πειραματισμού.
Εάν οι ενισχύσεις χρησιμοποιούνται κυρίως για την προσέλκυση μιας υποδομής σε μια συγκεκριμένη περιοχή εις βάρος μιας άλλης, δεν θα συμβάλουν στην προώθηση περαιτέρω δραστηριοτήτων ΕΑΚ στην Ένωση.
130.
Κατά την ανάλυση των κοινοποιήσιμων μεμονωμένων ενισχύσεων, η Επιτροπή θα λαμβάνει υπόψη τυχόν στοιχεία που αποδεικνύουν ότι ο δικαιούχος της ενίσχυσης έχει εξετάσει εναλλακτικούς τόπους εγκατάστασης.
131.
Ομοίως, δεν θα θεωρούνται συμβατές οι ενισχύσεις που οδηγούν αποκλειστικά στην αλλαγή του τόπου διεξαγωγής των δραστηριοτήτων ΕΑΚ εντός της εσωτερικής αγοράς χωρίς να αλλάζει η φύση, το μέγεθος ή το πεδίο εφαρμογής του έργου.
3.2.6.
Αντιπαραβολή των θετικών αποτελεσμάτων και των αρνητικών επιπτώσεων της ενίσχυσης
132.
Η Επιτροπή αξιολογεί εάν οι προσδιοριζόμενες αρνητικές επιπτώσεις στον ανταγωνισμό και τους όρους των συναλλαγών υπερσκελίζουν τα θετικά αποτελέσματα της σχεδιαζόμενης ενίσχυσης.
3.2.6.1.
Π ροσ δ ιο ρ ι σ μ ό ς τ ων θ ε τι κ ώ ν α π οτ ελ εσ μάτ ων πο υ πρέ πει να ληφ θο ύν υπ όψ η
133.
Υπάρχει συσχέτιση μεταξύ της οικονομικής ανάπτυξης και των επενδύσεων σε ΕΑΚ.
Οι δραστηριότητες ΕΑΚ αυξάνουν την παραγωγικότητα και δίνουν ώθηση στην οικονομική ανάπτυξη.
Συνεπώς, η ΕΑΚ αποτελεί σημαντικό παράγοντα για την επίτευξη οικονομικής ανάπτυξης από τις επιχειρήσεις της Ένωσης μέσω της ανάπτυξης νέων προϊόντων, τεχνολογιών, υπηρεσιών ή της ανάπτυξης διαδικασιών παραγωγής, ή αμφοτέρων.
134.
Οι επενδύσεις σε ΕΑΚ είναι εξαιρετικά σημαντικές για την ανάπτυξη όλων των τομέων της οικονομίας, καθώς συνδέονται στενά με την παραγωγικότητα.
135.
Ως πρώτο βήμα στη διαδικασία στάθμισης, η Επιτροπή αξιολογεί τα θετικά αποτελέσματα της ενίσχυσης στην οικονομική δραστηριότητα που επωφελείται της ενίσχυσης, λαμβάνοντας δεόντως υπόψη τη δραστηριότητα ΕΑΚ που ενεργοποιείται με το συγκεκριμένο μέτρο ενίσχυσης, ή το μέγεθος, το πεδίο εφαρμογής ή την ταχύτητα του έργου ΕΑΚ που αναμένεται να βελτιωθεί με το μέτρο ενίσχυσης.